**ATKLĀTs KONKURS**

**„Personiskās medicīniskās aprūpes palīglīdzekļu piegāde”**

**ar identifikācijas Nr. NRC "Vaivari" 2018/12 TPC**

**1. Piegādātāja uzdotais jautājums:**

Elektromotors: viegli noņemams, bez papildu instrumentiem. V**ai tas ir motors, kas ir domāts galvas pacelšanai?**

**Pasūtītāja atbilde:**

Ir jānodrošina visu gultas komplektācijā ietilpstošo elektromotoru viegla noņemšana bez papildu instrumentiem, neatkarīgi no tā vai gultas daļu pozīcijas regulē tikai viens elektromotors, vai gultas komplektācijā ietilpst vairāki elektromotori, kas nodrošina atsevišķu gultas daļu pozicionēšanu.

**2. Piegādātāja uzdotais jautājums:**

Gulta: nolaižama guļus stāvoklī, ja nedarbojas elektromotors. **Kādas tieši gultas daļas domātas nolaišanai? Kāju daļa? Galvas daļa? Augstums? Vai viss kopā?**

**Pasūtītāja atbilde:**

Jānodrošina iespēja manuāli nolaist visas gultas daļas, lai cilvēku pozicionētu horizontālā stāvoklī.

**3. Piegādātāja uzdotais jautājums:**

“Mēs piedāvājam šadas izmaiņas, jo gultām, kas ir domātas privāto personu lietošanai, nav nepieciešami tādi parametri, kā mitruma standarts ne mazāks par IP66, vai arī visas gultas daļas nolaižamas, ja nedarbojas elektromotors. Šādas funkcijas derētu vairāk slimnīcām, nevis privāto personu lietošanā mājās.

Iesniegums

Saskaņā ar iepirkumu "Personiskās medicīniskās aprūpes palīglīdzekļu piegāde" ar identifikācijas Nr. NRC „Vaivari" 2018/12 TPC, mēs piedāvājam izmainīt iepirkuma tehniskās specifikācijas dažus punktus konkrētām iepirkuma daļām, kas tikai palielinās Jūsu uzņēmuma piedāvājuma klāstu.

Pieprasam nomainīt sekojošus punktus tehniskajā specifikācijā: Iepirkuma priekšmeta 1. daļa, ISO kods 18 12 07:

Gultas gali (kājgalis un galvgalis): koka vai ekvivalenta materiāla, noņemami ar fiksācijas mehānismu bez papildus instrumentu palīdzības nomainīt uz koka vai ekvivalenta materiāla nenoņemami.

Elektriskā dala: spriegums 230V, aizsardzības klase ne zemāka par IP66 nomainīt uz spriegums 230V, aizsardzības klase ne zemāka par IP54.

Komplektācijā: elektrisks vadības panelis (pults) ar funkciju izvēles un izpildes pogām un bloķēšanas funkciju. Pults aizsardzība, izturība pret mitrumu: aizsardzības klase ne zemāka par IP66 nomainīt uz elektrisks vadības panelis (pults) ar funkciju izvēles un izpildes pogām un bloķēšanas funkciju. Pults aizsardzība, izturība pret mitrumu: aizsardzības klase ne zemāka par IP54.

Celtspēja: min 205 kg (jāpievieno ražotāja apliecinājums par celtspēju) nomainīt uz min 200 kg (jāpievieno ražotāja apliecinājums par celtspēju).

Elektromotors: viegli noņemams, bez papildu instrumentiem nomainīt uz viegli noņemams ar papildus instrumentiem.

Gulta: viegli saliekama, piemērota transportēšanai, nolaižama guļus stāvoklī, ja nedarbojas elektromotors nomainīt uz viegli saliekama, piemērota transportēšanai, nolaižama galvas daļa, ja nedarbojas elektromotors ”

**Pasūtītāja atbilde:**

1. Tehniskajā specifikācijā (1. iepirkuma priekšmeta daļai) funkcionālajām gultām tehniskie parametri noteikti, ņemot vērā to, ka:
   1. lietotājs ir persona, kam ir funkcionāli traucējumi un augsts izgulējuma risks, kam nepieciešama īpaša kopšana;
   2. atbilstoši Ministru kabineta 2009. gada 15. decembra noteikumu Nr. 1474 „Tehnisko palīglīdzekļu noteikumi” 2. pielikumam, funkcionālās gultu nodošanas veids lietotājam ir patapinājumā, līdz ar to tas paredz arī nepieciešamību veikt tehniskā palīglīdzekļa kopšanu atkārtotai izsniegšanai.
2. Norādām, ka Pasūtītāja prerogatīva ir noteikt tehniskajā specifikācijā norādāmo prasību saturu atbilstoši Pasūtītāja lietošanas vajadzībām. Tas, vai tehniskās specifikācijas prasības ir piemērotas Pasūtītāja mērķa sasniegšanai, ir atkarīgs no Pasūtītāja apsvērumiem. Pasūtītājs vērš uzmanību, ka “*Iepirkuma priekšmeta kvalitatīvo prasību noteikšana, ciktāl tās nepamatoti neierobežo konkurenci, ir vienīgi pasūtītāja izvēles brīvība, un ne iespējamais pretendents, ne tiesa nevar iejaukties paša pasūtītāja kompetencē, nosakot kādām prasībām atbilstošs priekšmets vai pakalpojums tam jāiegādājas (sk. Augstākās tiesas 2015. gada 15.septembra lēmumu lietā Nr.SKA-1315/2015 10.punktu). [..] Tikai pasūtītājs var pilnībā pārzināt savas vajadzības un attiecīgi izvērtēt, tieši kāda prece vai pakalpojums tam ir nepieciešams, savukārt piegādātāja vai iesniegumu izskatīšanas komisijas vērtējums par to lielā mērā būtuspekulatīvs*”1.

Pasūtītāja izsludinātā konkursa mērķis ir nodrošināt “Personiskās medicīniskās aprūpes palīglīdzekļu piegādi” tādā kvalitātē, lai nodrošinātu Pasūtītāja efektīvu finanšu līdzekļu izmantošanu.  
**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1 – Iepirkuma uzraudzības biroja Iesniegumu izskatīšanas komisijas 2018. gada 26.aprīļa lēmums Nr.4-1.2/18-60, 3-4.lpp.

**4. Piegādātāja uzdotais jautājums:**

“Vēlējāmies precizēt atklāta konkursa “Personiskās medicīniskās aprūpes palīglīdzekļu piegāde” ar identifikācijas Nr. NRC „Vaivari” 2018/12 TPC nolikuma 19.2.7. punktu: “Pretendentam ir jābūt tehniskajai un profesionālajai pieredzei tehnisko palīglīdzekļu piegādē (par sniegtu piegādi tiek uzskatīts tāda piegāde, ar kuru līgumā noteiktās saistības ir pilnībā izpildītas), izpildot 2 (divas) reizes lielāku pasūtījumu par līgumcenu, kas vismaz vienāda ar plānoto līgumcenu piedāvātajā iepirkuma daļā konkursā. Pretendents atbilstību minētajam nosacījumam apliecina ar pieredzi ne vairāk, kā 3 (trīs) iepriekšējos gados (2015., 2016., 2017. un 2018. gadā līdz iesniegšanas brīdim).”

Vai Pretendenta pieredze iepriekšējo trīs gadu periodā var tikt summēta? Vai apliecinājumam par pretendenta pieredzi (4. pielikums) pielikumā ir jāpievieno atsauksmes no pasūtītājiem?”

**Pasūtītāja atbilde:**

“Pretendentam iepriekšējo trīs gadu periodā jāizpilda 2 (divas) reizes lielāku pasūtījumu par līgumcenu, tātad Pretendenta pieredze iepriekšējo trīs gadu periodā tiek summēta.

Atbilstoši Nolikumā ietvertajiem nosacījumiem Pasūtītājs nav izvirzījis prasību pievienot atsauksmes no pasūtītājiem apliecinājumam par pretendenta pieredzi.”

**5. Piegādātāja uzdotais jautājums:**

Jautājums ir par piedāvājuma parakstīšanu atklātam konkursam “Personiskās medicīniskās aprūpes palīglīdzekļu piegāde” ar identifikācijas Nr. NRC „Vaivari” 2018/12 TPC.  Nolikuma 3.8. punktā ir norādīts, ka piedāvājums “***elektroniski jāparaksta*** *pretendenta pārstāvim ar pārstāvības tiesībām vai pilnvarotajam pārstāvim*”. Vai pareizi saprotam, ka tas nozīmē to, ka iesniedzot piedāvājumu EIS e-konkursu apakšsistēmā, pretendents to pēc savas izvēles un saviem ieskatiem to var elektroniski parakstīt vai nu ar drošu elektronisko parakstu vai nu ar EIS piedāvāto elektronisko parakstu?

**Pasūtītāja atbilde:**

Atbilstoši Atklāta konkursa nolikuma 3.8.punktam iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi.

Saskaņā ar Ministru kabineta noteikumiem Nr.108 “Publisko elektronisko iepirkumu noteikumi” 73.2. apakšpunktu:

[*73.Elektroniskai pieteikumu un piedāvājumu iesniegšanai un saņemšanai izmantojamā informācijas sistēma nodrošina vismaz šādas prasības attiecībā uz pieteikumu un piedāvājumu apstrādi:*

*(..)*

*73.2. tiek izmantotas sistēmā iestrādāts paraksta rīks, kas nodrošina elektroniskā dokumenta parakstītāja identitātes apstiprināšanu, vai elektroniskais paraksts, kas atbilst normatīvajiem aktiem par elektronisko dokumentu un elektroniskā paraksta statusu.* (..)]

Pamatojoties uz iepriekšminēto, Komisija apliecina, ka pretendents ir tiesīgs pēc savas izvēles un saviem ieskatiem elektroniski parakstīt piedāvājumu vai nu ar drošu elektronisko parakstu vai nu ar EIS piedāvāto elektronisko parakstu.

Atbildes uz uzdotajiem jautājumiem tiks ievietotas arī Pasūtītāja mājaslapā internetā.

Atbildes uz uzdotajiem jautājumiem tiks ievietotas arī Pasūtītāja mājaslapā internetā.